যি সময়ত হিমা দাসে সমগ্ৰ পৃথিৱীতে অসমৰ নাম উজ্বলাব সক্ষম হৈছে সেই সময়তে বিশ্বনাথৰ ৩ গৰাকীকৈ কাৰাটে খেলুৱৈয়ে আন্তঃৰাষ্ট্ৰীয় পৰ্যায়ত দেশ তথা ৰাজ্যৰ হৈ প্ৰতিনিধিত্ব কৰিব যোৱা বতৰাই বিশ্বনাথবাসী ৰাইজৰ মাজত আনন্দ কঢ়িয়াই আনিছে।
উল্লেখযোগ্য যে অতি কম সময়ৰ ভিতৰতে ৰাষ্ট্ৰীয় পৰ্য্যায়ত জিলিকি উঠিবলৈ সক্ষম হোৱা কাৰাটে খেলুৱৈ তথা বিশ্বনাথৰ 'চেম্পিয়নচ মেকাৰ একাডেমী'ৰ প্ৰশিক্ষক হৃদয়ানন্দ দাসৰ লগতে তেওঁৰ পৰা প্ৰশিক্ষন গ্ৰহণ কৰি থকা সোনাম লামা আৰু মিলন বৰদলৈয়ে অহা ১ আৰু ২ ছেপ্তেম্বৰত মালেইছিয়াত অনুষ্ঠিত হ'ব লগীয়া আন্তঃৰাষ্ট্ৰীয় কাৰাটে টুৰ্ণামেণ্টত অংশগ্ৰহণৰ বাবে ইতিমধ্যে সকলো প্ৰস্তুতি সম্পুৰ্ণ কৰি তুলিছে।
আজি মালেইছিয়া অভিমুখে উৰা মাৰিব লগীয়া এই খেলুৱৈয়ে ৩ গৰাকীয়ে ইয়াৰ বাবে এতিয়া বিছাৰিছে অসমবাসীৰ মৰম আৰু আশীৰ্বাদ।
হিমা দাসৰ দৰে তেওঁলোকেও উৎকৃষ্ট প্ৰদৰ্শনেৰে আন্তঃৰাষ্ট্ৰীয় পৰ্যায়ত দেশৰ লগতে অসমৰ নাম উজলাবলৈ সক্ষম হ'ব বুলি বিশ্বনাথবাসী ৰাইজে আশা কৰিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
